**OSNOVNA ŠKOLA IVANA FILIPOVIĆA**

**31000 OSIJEK, KALNIČKA 48**

**OIB: 65597659786**

Osijek, 24. rujna 2020.

**POLITIKA ZAŠTITE PRIVATNOSTI**

**Sadržaj:**

1. UVODNE ODREDBE

2. VODITELJ OBRADE

3. SLUŽBENIK ZA ZAŠTITU OSOBNIH PODATAKA

4. PODACI KOJE PRIKUPLJAMO

5. SIGURNOST PRIKUPLJANJA OSOBNIH PODATAKA

6. KOLIKO DUGO ČUVAMO OVAŠE OSOBNE PODATKE

7. PRAVA KORISNIKA

8. NADLEŽNOST AGENCIJE ZA ZAŠTITU OSOBNIH PODATAKA

**1. UVODNE ODREDBE**

Sukladno Uredbi (EU) 2016/679 Europskog parlamenta i vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Službeni list Europske unije L 119, 4.5.2016., str. 1., u daljnjem tekstu: Opća uredba o zaštiti podataka), koja je u punoj primjeni od dana 25. svibnja 2018. godine u Republici Hrvatskoj. Ova Politika privatnosti temelji se na Općoj uredbi o zaštiti podataka (GDPR) i drugim zakonima koje uređuju zaštitu privatnosti pojedinca te pojašnjava koje osobne podatke prikupljamo, kako ih obrađujemo, koristimo i štitimo, u koje ih svrhe, kao i vaša prava povezana s vašim podacima.

Dužnost je Škole kao voditelja obrade vaših podataka, brinuti se za privatnost svakoga pojedinaca čije osobne podatke obrađujemo i pohranjujemo. Podatke prikupljamo i obrađujemo samo kada je to nužno.

S ciljem zaštite privatnosti naših učenika, njihovih roditelja ili skrbnika, naših zaposlenika, suradnika i posjetitelja politika privatnosti temelji se na sljedećim načelima:

* ne prikupljamo više informacija nego što je potrebno;
* osobne podatke ne koristimo u svrhe koje nisu navedene;
* ne čuvamo osobne podatke ako više nije potrebno;
* osobne podatke ne prodajemo, ne posuđujemo, distribuiramo niti javno objavljujemo osobne podatke ne šaljemo trećim stranama bez vašeg znanja;
* ne koristimo nikakvu automatiziranu obradu i donošenje odluka niti profiliranje;
* osobne podatke ne prenosimo izvan EU/EEA;
* osobne podatke ne koristimo u svrhe koje nisu navedene;
* kontinuirano osiguravamo da su osobni podaci sigurno pohranjeni.

Politikom zaštite privatnosti upoznajemo vas o vašim pravima u prikupljanju i daljnjoj obradi osobnih podataka, sve u svrhu zaštite vaše privatnosti.  
  
Voditelj obrade podataka zadržava pravo tekst ove Politike privatnosti povremeno prilagođavati i unapređivati, u svrhu poštivanja zakonskih promjena, odnosno promjena u svrhama i načinima obrade. U slučaju da dođe do promjena koja mogu utjecati na vaša prava, o tome ćemo vas obavijestiti pravovremeno i na prikladan način.

**2. VODITELJ OBRADE**  
   
OSNOVNA ŠKOLA IVANA FILIPOVIĆA  
Kalnička 48, 31000 Osijek  
Upisana u sudski registar:  
Trgovački sud u Osijeku

MBS: 030000619

OIB: 62987558119  
IBAN: HR48 2500009 1102014256, Addiko Bank

**3. SLUŽBENIK ZA ZAŠTITU OSOBNIH PODATAKA**  
  
Službenikom za zaštitu osobnih podataka imenovana je Petra Šimić, tajnik škole.  
mail: tajnik@os-i-filipovica.hr  
tel: +385 31 303 833

fax: +385 31 303 533

**4. PODACI KOJE PRIKUPLJAMO**

Djelatnost osnovnog odgoja i obrazovanja obavlja se kao javna služba, sukladno Zakonu o odgoju i obrazovanju u osnovnoj i srednjoj školi te podzakonskim propisima.

Na osnovi javnih ovlasti Škola, između ostalog, obavlja sljedeće poslove:

* upisivanje podataka o odgojno-obrazovnom radu u zajednički upisnik školskih ustanova u elektroničkom obliku – e-Matica, za koju obradu je Ministarstvo znanosti i obrazovanja voditelj obrade, dok je istovremeno Škola voditelj obrade za osobne podatke koje prikuplja;
* upise i ispise vođenjem odgovarajuće evidencije i dokumentacije;
* vrednovanje i ocjenjivanje učenika te vođenje evidencija o vrednovanju i ocjenjivanju, kao i vođenje evidencija o učeničkim postignućima;
* izricanje pedagoških mjera i vođenje evidencija o njima;
* izdavanje javnih isprava i drugih potvrda;
* provođenje sufinancirane prehrane učenika;
* vođenje evidencija posudbe i zaduživanja knjiga u školskoj knjižnici;
* vođenje evidencija učenika u posebnim obrazovnim programima i EU projektima
* pružanje usluga produženog boravka te vođenje evidencije o učenicima korisnicima i njihovim roditeljima/skrbnicima.

Prilikom obavljanja navedenih aktivnosti, Škola u skladu s načinima i rokovima određenima Zakonom o odgoju i obrazovanju u osnovnoj i srednjoj školi te drugim zakonima i pripadajućim podzakonskim propisima, prikuplja, obrađuje i pohranjuje osobne podatke:

* zaposlenika Škole, pomoćnika u nastavi i vanjskih suradnika,
* učenika Škole i njihovih roditelja odnosno skrbnika,
* učenika drugih osnovnih i srednjih škola kao sudionika posebnih programa, EU projekata i/ili drugih partnerskih projekata,
* članova Školskog odbora, Učiteljskog vijeća, Vijeća roditelja i Vijeća učenika,
* kandidata koji sudjeluju u postupku zapošljavanja.

Količina, odnosno opseg osobnih podataka koje prikupljamo ovise o vrsti i pravnoj osnovi na temelju koje prikupljamo podatke.

Neprestano vodimo brigu o prikupljanju samo nužnog opsega osobnih podataka koji nam je potreban za postizanje svrhe u svakom pojedinom slučaju.

**FOTOGRAFIJE, AUDIO I VIDEO ZAPISI**

Određeni osobni podaci učenika, uključujući i fotografije i audio i video zapise, prikupljaju se u okviru aktivnosti Škole u skladu sa Školskim kurikulumom i Godišnjim planom i programom rada te se javno objavljuju na našim mrežnim stranicama i službenim stranicama Škole, društvenim mrežama Škole, a na temelju prethodno dane privole roditelja/skrbnika tamo gdje je takva privola potrebna.

**MREŽNA (WEB) STRANICA ŠKOLE**

Mrežna stranica naše škole izrađena je i koristi se sustavom Hrvatske akademske i istraživačke mreže – CARNET, namijenjena školama kao javnim ustanovama u nadležnosti Ministarstva znanosti i obrazovanja.

Posjetom školskoj mrežnoj stranici automatski se prikupljaju podaci koji su pridruženi mrežnim identifikatorima (IP adresa) i aplikaciji koju koristite za pristup internetu (vaš Web preglednik).

Naša web stranica sadrži veze na druge web stranice i stranice na društvenim mrežama, na koje se ne odnosi naša Politika privatnosti.

Školsku mrežnu stranicu možete koristiti bez davanja bilo kakvih osobnih podataka, no ukoliko nas kontaktirate izravno putem naših e-mail adresa, Škola prikuplja informacije o vama koje će biti obrađene i pohranjene kako bismo vas mogli kontaktirati i odgovoriti na vaš zahtjev. Vaše podatke koristit ćemo isključivo u svrhe daljnjeg kontaktiranja i odgovora na vaš upit, a iste ćemo obrisati nakon proteka svrhe u koju su prikupljeni. Vaše osobne podatke nećemo dijeliti neovlaštenim trećim stranama.

**KOLAČIĆI (COOKIES) od treće strane**

Kolačići od strane trećih (Google Analytics, Comm Live Chat, CARNET web za škole) su datoteke koje pomažu u pružanju prilagođavanja sučelja internetskog preglednika. U potpunosti su opcionalni i o njima ne ovisi rad web stranice. Isključivanjem (blokiranjem) i/ili ne davanjem privole za spremanje navedenih kolačića putem automatskog upita Internet stranice, isti servisi neće raditi.

**5. SIGURNOST PRIKUPLJANJA OSOBNIH PODATAKA**

Prilikom prikupljanja informacija, vaši osobni podaci zaštićeni su od slučajnog ili nezakonitog uništenja, gubitka, izmjene, neovlaštenog otkrivanja ili pristupa osobnim podacima koji se prenose, pohranjuju ili se na drugi način obrađuju. To se provodi kroz odgovarajuće profesionalne tehničke mjere koje osiguravaju najvišu razinu sigurnosti obrada podataka.

**OVLAŠTENI VANJSKI IZVRŠITELJI OBRADE**

Pristup vašim osobnim podacima pružamo ovlaštenim vanjskim izvršiteljima obrade u svrhu obrade osobnih podataka u ime Škole, na temelju naših izričitih uputa i putem sklopljenih ugovora koji osiguravaju visoku razinu zaštite osobnih podataka. Ti su poslovni suradnici obvezni strogo poštivati obvezu povjerljivosti u skladu s ovom Politikom, s ugovorima koje smo s njima sklopili i u skladu s obvezama iz Opće uredbe o zaštiti podataka. U okviru svog djelovanja, Škola koristi usluge poslovnih subjekata u svojstvu izvršitelja obrada koji obrađuju osobne podatke zaposlenika, učenika, nositelja roditeljske odgovornosti, vanjskih suradnika, pomoćnika u nastavi, gostiju i posjetitelja za svrhe ispunjenja zakonskih obveza iz područja odgoja i obrazovanja, zaštite podataka, IT podrške, održavanja sustava video-nadzora te sigurne pohrane i obrade dokumentacije, kao i u svrhu provođenja aktivnosti u skladu sa Školskom kurikulumom i Godišnjim planom i programom.

Određene osobne podatke razmjenjujemo i ustupamo na temelju svojih zakonskih obveza tijelima javne vlasti poput Ministarstva znanosti i obrazovanja, Hrvatskog zavoda za zapošljavanje, Hrvatskog zavoda za mirovinsko osiguranje, CARNETa, Sveučilišnog računskog centra (SRCE) i slično.

Ukoliko smo obvezni drugim pravnim ili fizičkim osobama dopustiti pristup vašim osobnim podacima, njihov pristup ograničavamo na mjeru nužnu za postizanje svrhe za koju su podaci prikupljeni te se provodi sukladno važećoj regulativi.

**6. KOLIKO DUGO ČUVAMO VAŠE OSOBNE PODATAKE**

Ovisno o svrsi i pravnoj osnovi temeljem koje se prikupljaju vaši osobni podaci, u pojedinim slučajevima obvezni smo vaše osobne podatke čuvati u vremenskom trajanju (razdoblju) koje za pojedinu svrhu propisuju mjerodavni propisi i zakoni ili prestankom svrhe u koju su prikupljeni.

Protekom zakonskog roka koji nas obvezuje na čuvanje pojedinih osobnih podataka ili prestankom svrhe isti se trajno brišu iz evidencije.  
U slučajevima kada osnovu za prikupljanje i obradu podataka čini vaša privola, osobni podaci se čuvaju do povlačenja privole ili prestankom svrhe i/ili potrebe za koju su prikupljeni.

**7. PRAVA KORISNIKA (VAŠA PRAVA)**

**a) Pravo na pristup osobnim podacima**

Škola se kao voditelj obrade obvezuje na temelju podnesenog pisanog zahtjeva korisnika, koji zahtjev može biti i u obliku elektroničke pošte, omogućiti pristup osobnim podacima koje obrađuje o njima, informirati ih o svrsi obrade osobnih podataka u koju se obrađuju, o vrsti osobnih podataka koji se obrađuju, o primateljima ili kategorijama primatelja kojima su osobni podaci otkriveni ili će im biti otkriveni, o predviđenom vremenskom razdoblju obrade ili o kriterijima koji se koriste za utvrđivanje tog razdoblja.

**b) Pravo na ispravak netočnih podataka**

Škola će kao voditelj obrade omogućiti ispravak netočnih osobnih podataka u svakom pojedinom slučaju kada se utvrdi da prikupljeni osobni podaci o korisniku nisu točni ili je došlo do promjene podataka korisnika.

**c) Pravo na brisanje osobnih podataka (Pravo na zaborav)**

Škola će izvršiti brisanje osobnih podataka korisnika u sljedećim slučajevima:

* kada osobni podaci korisnika više nisu nužni za ispunjenje svrhe obrade, odnosno prestankom svrhe obrade osim ako je posebnim zakonom propisano vremensko razdoblje čuvanja osobnih podataka (primjerice, kada je posebnim zakonom propisano kako se podaci čuvaju trajno);
* kada korisnik povuče privolu kao pravni temelj za obradu podataka, a ne postoji druga pravna osnova za obradu podataka;
* kada korisnik uloži prigovor na obradu podataka (vidi više pod naslovom Pravo na ulaganje prigovora)
* kada su osobni podaci nezakonito obrađeni;
* kada se osobni podaci moraju brisati radi ispunjenja pravnih obveza iz prava Europske unije ili prave države članice kojem podliježe voditelj obrade podataka;

**d) Pravo na ograničenje obrade podataka**

Ograničenje obrade osobnih podataka Škola će osigurati u slučajevima kada korisnik osporava točnost podataka, kada je obrada nezakonita a korisnik se protivi brisanju podataka te umjesto toga traži ograničenje njihove uporabe, kada voditelj obrade više ne treba osobne podatke za potrebe obrade ali korisnik traži podatke za ostvarenje pravnih zahtjeva, kao i u slučaju kada korisnik uloži prigovor na obradu osobnih podataka, uključujući i izradu profila korisnika.

**e) Pravo na ulaganje prigovora**

Korisnik ima pravo na ulaganje prigovora na obradu osobnih podataka koji se odnose na njega ako se podaci ne obrađuju temeljem zakonske osnove voditelja obrade. U tom slučaju Škola će, kao voditelj obrade, prestati obrađivati osobne podatke.

**f) Pravo na prenosivost podataka**

Prenosivost osobnih podataka drugom voditelju obrade Škola će provesti na zahtjev korisnika, pod uvjetom da je isti za takav prijenos dao svoju privolu, a obrada se provodi automatiziranim putem, kao i pod uvjetom da je takav prijenos tehnički izvediv.

Ukoliko želite iskoristiti bilo koje od prethodno navedenih prava, budite nam se slobodni obratiti:

* elektronskom poštom: tajnik@os-i-filipovica.hr
* preporučenim pismom na adresu Škole: n/r VODITELJ OBRADE.

Na vaš ćemo zahtjev odgovoriti u najkraćem mogućem roku, a najkasnije mjesec dana od primitka vašeg zahtjeva. U slučaju nemogućnosti sigurne potvrde vašeg identiteta, zatražit ćemo dodatnu provjeru vašeg identiteta.

**8. NADLEŽNOST AGENCIJE ZA ZAŠTITU OSOBNIH PODATAKA**

U svakom trenutku možete uložiti prigovor izravno nadležnom nadzornom tijelu, posebice u zemlji EU-a u kojoj imate uobičajeno boravište, mjesto rada ili mjesto navodnog kršenja, ako smatrate da naša obrada vaših osobnih podataka nije zakonita.

Izravni kontakti nadležnog nadzornog tijela u Republici Hrvatskoj su:

AGENCIJA ZA ZAŠTITU OSOBNIH PODATAKA (AZOP)

Selska cesta 136

HR - 10 000 Zagreb

Telefon: +385 1 4609 000

Fax: +385 1 4609 099

e-mail: azop@azop.hr

web: http://www.azop.hr

Ravnatelj:

\_\_\_\_\_\_\_\_\_\_\_\_\_\_\_\_\_

Zlatko Kraljević, prof.